Legal Document

Category: 4

Text:
51. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α4/6457 της 5/22 Ιαν. 1993 (ΦΕΚ Β΄ 20) Χορήγηση της ειδικότητας Ιατρικής της Εργασίας. Έχοντας υπόψη: 1.Τις διατάξεις του άρθρ. 134 του Νόμ. 2071/92 (ΦΕΚ Α΄ 123/15.7.92). 2.Την με αριθ. 3 της 96ης Ολομ. /19.11.92/ 20.11.92 απόφαση της Ολομέλειας του Κεντρικού Συμβουλίου Υγείας. 3.Την με αριθ. Υ 1938/9.12.92 κοινή απόφαση του Πρωθυπουργού και του Υπουργού Υγείας, Πρόνοιας και Κοιν. Ασφαλίσεων, για ανάθεση αρμοδιοτήτων στους Υφυπουργούς Υγείας, Πρόνοιας και Κοιν. Ασφαλίσεων, αποφασίζουμε: Ορίζουμε τις προϋποθέσεις χορήγησης τίτλου ιατρικής ειδικότητας ιατρικής της Εργασίας, σύμφωνα με το άρθρ. 134 του Νόμ. 2071/92, ως ακολούθως: (Αντί για  τη σελ. 536,21) Σελ. 536,21(α) Τεύχος 1308 Σελ. 47 598 1.Η ειδικότητα της Ιατρικής της Εργασίας χορηγείται σε όσους γιατρούς έχουν πενταετή άσκηση της ιατρικής, εκ της οποίας τρία (3) έτη σε φορείς παροχής υπηρεσιών υγείας, σε μία από τις ειδικότητες του Παθολογικού Τομέα, Χειρουργικού Τομέα, Τομέα Ψυχικής Υγείας και Τομέα Κοινωνικής Ιατρικής και αφού παρακολουθήσουν σεμινάριο διάρκειας ενός (1) έτους. 2.Το περιεχόμενο του σεμιναρίου είναι αυτό που αναφέρεται στο προσαρτημένο αναλυτικό πρόγραμμα της Υγειονομικής Σχολής Αθηνών. 3.Ως φορείς εκτέλεσης του σεμιναρίου ορίζονται η Υγειον. Σχολή Αθηνών και το Ιατρικό Τμήμα του Πανεπιστημίου Θεσ/νίκης, εφ΄ όσον η πρότασή του προσαρμοστεί με το περιεχόμενο το ανωτέρω προγράμματα της Υγειονομικής Σχολής. Με την παρ. 2 της Υ7/397/15 Φεβρ. – 26 Μαρτ. 1993,( ΦΕΚ Β΄ 201) αποφ. Υπ. Υγ. Προν. Κοιν. Ασφ., κατωτ. αριθ. 53, στους φορείς εκτέλεσης του σεμιναρίου προστέθηκε και το Ιατρικό Τμήμα του Πανεπιστημίου Αθηνών (εργαστήριο Υγιεινής και επιδημιολογίας). 4.Η ειδικότητα της Ιατρικής της Εργασίας θα χορηγείται μετά το πέρας του σεμιναρίου μετά γνώμη του Κ.Ε.Σ.Υ., σύμφωνα με τη διαδικασία που ακολουθείται και για τις άλλες ιατρικές ειδικότητες και κατόπιν εξετάσεων. 5.Η υποβολή αίτησης για τη συμμετοχή στο σεμινάριο από τους έχοντες τις προϋποθέσεις για τη χορήγηση της ειδικότητας Ιατρικής της Εργασίας, πρέπει να γίνει εντός εξαμήνου από της δημοσίευσης της απόφασης αυτής σε ΦΕΚ. 6.Για τη συμμετοχή στο σεμινάριο θα τηρείται σειρά προτεραιότητας με βάση της ημερομηνίας υποβολής της αίτησης, σε περίπτωση που οι αιτήσεις είναι περισσότερες από τον αριθμό που θα μπορούσαν να δεχθούν οι ανωτέρω φορείς εκτέλεσης του σεμιναρίου. 7.Ιατροί που ασχολούνται στο Δημόσιο Τομέα (γιατροί του Ε.Σ.Υ. κ.λ.π.) και έχουν τις προϋποθέσεις μπορούν να συμμετέχουν στο σεμινάριο κατόπιν χορηγήσεως σ΄ αυτούς εκπαιδευτικής άδειας. 8.Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. Η άνω απόφαση συμπληρώθηκε από τις Υ7/397/15 Φεβ. – 26 Μαρτ. 1993 (ΦΕΚ Β΄ 201), κατωτ. αριθ. 53,και Υ7/4248/5-30 Αυγ. 1993 (ΦΕΚ Β΄ 649), κατωτ. αριθ. 55, αποφάσεις Υπ. Υγ. Προν. Κοιν. Ασφαλίσεων. Σελ. 536,22(α) Τεύχος 1308 Σελ. 48